jkorsvik/nowiki_second_scrape_merged huggingface dataset:
Patrick Ahern

Patrick Vincent Ahern (født 8. mars 1919 i New York City, død 19. mars 2011) var en amerikansk prelat tilhørende den romersk-katolske kirke. 


== Liv og virke ==


=== Bakgrunn ===
Ahern begynte å studerte til å bli prest ved St. Josefs Seminary i Yonkers, og han studerte senere ved St. Louis University i St. Louis i Missouri i og ved University of Notre Dame i South Bend i Indiana. 


=== Prest ===
Ahern ble ordinert til prest for erkebispedømmet New York, den 27. januar 1945. Hans første oppdrag var som kapellan ved St. Helena-kirken i The Bronx. Ahern arbeidet ved Archdiocesan Mission Band frem til 1955, da han ble utnevnt til kapellan ved St. Patricks Cathedral. 
Ahren underviste ved St. Josefs Seminary før han begynte som sekretær for kardinal Francis Spellman, en posisjon han hadde fra 1958 til 1967. Etterpå ble han utnevnt til pastor for Vår Frue av Angels kirke i Bronx. 


=== Hjelpebiskop ===
Ahern tjenestegjorde som hjelpebiskop i erkebispedømmet New York fra 1970 til 1994.
Bikop Ahern var områdeansvarlig for Staten Island, og han var pastor i Blessed Sacrament kirke fra 1980 til 1990. Etter å ha nådd obligatorisk pensjonsalder på 75 år, fratrådte Ahern fra embedet som aktiv biskop, den 26. april 1994. Ahren ble ansett som en av de fremste eksperter på Sta Thérèse de Lisieux.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Francis Joseph Spellman (1889-1967) *1932
Kardinal Terence James Cooke (1929-1983) *1965
Biskop Patrick Ahern (1919-2011) *1970


== Referanser ==
Mike Imber

Michael (Mike) John Imber (født 1940, død 28. april 2011) var en ornitolog og biolog fra New Zealand kjent for sin forskning og ekspertise på sjøfugler, særlig petreller.


== Fugleforsker ==
Imber arbeidet for New Zealand Department of Conservation i 40 år, (inkludert 21 år for departementets forgjenger, The Wildlife Service). Han var ekspert på sjøfugl og vannfugler. Han pensjonerte seg i 2006. Et av hans fremste tidlige forskningsområder var blekksprut som føde for petreller og albatrosser, hvor han benyttet seg av fuglenes oppkast for å identifisere hva de jaktet på. Han reiste også omfattende, blant annet til øyer med kolonier av sjøfugl, foruten også forskningskonferanser rundt om i verden. Foruten øyene rundt New Zealand, besøkte han subantarktiske Prince Edwardøyene i sørlige Indiahavet og Gough-øya i sørlige Atlanterhavet.


== Utgivelser ==
Imber var forfatter av eller medforfatter av mer enn 50 vitenskapelige forskningspublikasjoner og bidro til flere bøker, blant annet Readers Digest Book of Zealand Birds, Handbook of Australian, New Zealand and Antarctic Birds, og Checklist of New Zealand Birds.


== Referanser ==


== Litteratur ==
Cooper, John (2011): «Obituary: Michael John Imber, New Zealand procellariiform seabird researcher». Accord sur la Conservation des Albatros et des Pétrels (ACAP).
«Pterodroma Pelagics». Kiwi Wildlife Tours.
Preliminæreksamen

Preliminæreksamen var en forberedende prøve til universitetene. I Norge ble denne eksamenen holdt for kandidater som ikke hadde examen artium i gresk og latin fra 1815 til 1840-årene, og den gav adgang til å ta en lettere juridisk eller medisinsk embedseksamen. Disse eksamenene ledet i sin tur til de lavere gradene exam.jur. og exam.med., som gav begrensede karrièremuligheter innen sine respektive fagfelt. En student opptatt etter preliminæreksamen ble kalt «preliminarist».


== Referanser ==
Tomislav Ivić

Tomislav Ivić (født 30. juni 1933, død 24. juni 2011) var en kroatisk fotballspiller og manager.
Ivić ble ofte beskrevet som en genial strateg. Han bidro til å utvikle en mer moderne fotballstil i Kroatia.
På grunn av åtte ligatitler vunnet i seks forskjellige land utropte den italienske sportsavisen La Gazzetta dello Sport i april 2007 Ivić til den mest suksessrike fotballmanager i historien.Ivić døde 24. juni 2011 rundt klokken 16:00 i hjembyen Split, angivelig på grunn av hjerteproblemer. Han hadde også diabetes, som kan ha bidratt til dødsfallet.


== Referanser ==


== Eksterne lenker ==
(en) Tomislav Ivić – Transfermarkt (manager) 
(en) Tomislav Ivić – WorldFootball.net 
(en) Tomislav Ivić – FootballDatabase.eu 
(en) Tomislav Ivić – Soccerway 
(en) Tomislav Ivić – PlaymakerStats.com (manager) 
(en) Tomislav Ivić – Tyrkias fotballforbund (manager)
Vladimir Ivir

Vladimir Ivir (født 1934 i Zagreb, død 2011 i Zagreb) var en kroatisk oversetter og lingvist.Ivir var professor ved Universitetet i Zagreb, Fakultet for humaniora og samfunnsvitenskap. Ivir døde 21. februar 2011 etter en langvarig sykdom. 
Ivir skrev mange lærebøker i engelsk for videregående skoler og lærebøker for oversettere. I Kroatia ble Ivir viden kjent fordi han tolket mange viktige begivenheter live, og han blir spesielt husket for hans simultant-oversettelse av månelandingen den 21. juli 1969 på nasjonalt fjernsyn.


== Referanser ==
Uppsala sentralstasjon

Uppsala sentralstasjon er en stasjon i Uppsala kommune i  Sverige.
Den blir betjent av regionaltog Sala–Stockholm og Gävle–Stockholm, av fjerntog mellom Duved og Stockholm og av nattog Storlien–Göteborg, Luleå–Göteborg og Narvik–Stockholm.


== Eksterne lenker ==
Om stasjonen på stationsinfo.se
Järnvägsstationer avsnitt U
HMS «Hardy»

HMS «Hardy» var flåteleder i H-klassen av britiske jagere.
Hun ble bestilt i 1934 og sjøsatt i 1936. Hun var i spansk farvann under den spanske borgerkrigen, for å opprettholde blokaden av landet. I 1939 ble hun beordret til Sierra Leone hvor hun i «Force K» skulle jakte på tyske angripere av kommersielle lasteskip. Hun returnerte til Storbritannia i 1940, og ble flaggskip for «2nd Destroyer Flotilla» (2. jagerflåten).
«Hardy» deltok i det første sjøslaget om Narvik, hvor hun senket den tyske jageren Z21 «Wilhelm Heidkamp» før hun selv ble såpass hardt skadet at hun måtte bli kjørt på land for å ikke synke. Hun ble senere løftet av tidevannet og kapseiste. I slaget ble kaptein Bernard Warburton-Lee drept, men 139 fra skipet kom seg levende i land, 26 av dem alvorlig skadet.


== Spesifikasjoner ==
Lengde: 102,7 meter
Dekksbredde: 10,4 meter
Dypgang: 3,9 meter
Ytelse: 38 000 hestekrefter
Toppfart: 36 knop
Per Lillo-Stenberg

Per Lillo-Stenberg (født 21. juni 1928 i Oslo, død 27. mars 2014 i Levanger) var en norsk skuespiller.
Stenberg debuterte i Nordahl Griegs Nederlaget på Den Nationale Scene i 1950. Han var ansatt ved Centralteatret, Folketeatret, Oslo Nye Teater, Fjernsynsteatret og Riksteatret i 1950-1960-årene. Han  arbeidet ved Den Nationale Scene 1967–75, og fra 1975 og fram til pensjonsalder ved Oslo Nye Teater. Har spilt i et variert repertoar, fra «Einar» i Ibsens Brand til mannen i Dengang av Harold Pinter, samt flere roller i Barthold Halles stykke om Wergeland, Roser i ørkenen. Han hadde flere roller i norske filmer, deriblant De Dødes Tjern og Line. Senest i 2004 hadde han en rolle i filmen Salto, Salmiakk og Kaffe.
På 1970-tallet startet han elleve sesonger som Kvistadbonden i Spelet om Heilag Olav på Stiklestad, en bonde fra  Inderøy like sør for Steinkjer. På slutten bodde han mye på Røra i Inderøy og døde i 2014 på Levanger. Han var sønn av maleren Paul Lillo-Stenberg (1893–1981) og Helene Cathrine Schnitler (1898). Faren kom fra gården Lillo på Skreia.  Per giftet seg med  Mette Lange-Nielsen (1929–1981; se Stang (slekt fra Halden) og Midelfart). Per og Mette ble foreldre til musikeren Lars Lillo-Stenberg (født 1962), som i 2012 utga «Lykkelig fyr» med tekst av Per, som også skrev andre tekster for De Lillos.


== Filmografi ==
Salto, salmiakk og kaffe (2004)
Regjeringen Martin (2002)
Olsenbandens siste stikk (1999)
Olsenbanden gir seg aldri! (1981)
Farlig yrke (1976) (TV)
Skuggen av ein helt (1972) (TV)
Hurra for Andersens (1966)
Broder Gabrielsen (1966)
Alle tiders kupp (1964)
Læraren (1963) (TV)
Line (1961)
Hans Nielsen Hauge  (1961)
Støv på hjernen (1959)
De dødes tjern  (1958)
Peter van Heeren (1957)
Gylne ungdom (1956)


== Referanser ==


== Eksterne lenker ==
(en) Per Lillo-Stenberg på Internet Movie Database 
(no) Per Lillo-Stenberg hos Nationaltheatret 
(no) Per Lillo-Stenberg hos Sceneweb 
(en) Per Lillo-Stenberg hos The Movie Database
Olubayo Adefemi

Olubayo Adefemi (født 13. august 1985, død 18. april 2011) var en nigeriansk fotballspiller.
Adefemi representerte Nigeria under OL i 2008. Han spilte under alle kampene og scoret et mål i semifinalen under en kamp mot Belgia. Olubayo døde i en bilulykke mens han kjørte nær byen Kavala i Hellas. Han var på vei til Nigeria for å ferdigstille detaljer om bryllupet sitt.


== Referanser ==


== Eksterne lenker ==
(en) Olubayo Adefemi – Olympedia 
(en) Olubayo Adefemi – Sports-Reference (OL-resultater – arkivert) 
(en) Olubayo Adefemi – FIFA 
(en) Olubayo Adefemi – Transfermarkt 
(en) Olubayo Adefemi – national-football-teams.com 
(en) Olubayo Adefemi – WorldFootball.net 
(en) Olubayo Adefemi – Soccerway 
(en) Olubayo Adefemi – FBref
Tadas Labukas

Tadas Labukas (født 10. januar 1984 i Alytus i Litauen) er en fotballspiller som spiller for FK Atlantas. Labukas har en fast plass på landslaget til Litauen.


== Referanser ==


== Eksterne lenker ==
(en) Tadas Labukas – Transfermarkt 
(en) Tadas Labukas – national-football-teams.com 
(en) Tadas Labukas – FootballDatabase.eu 
(en) Tadas Labukas – Soccerway 
(en) Tadas Labukas – EU-Football.info 
(en) Tadas Labukas – FBref
María Isbert

María Vicenta Ysbert Soriano (født 21. april 1917 i Madrid, Spania, død 25. april 2011) var en spansk skuespiller opptrådte i mer enn 250 spanske filmer i løpet av sin skuespiller-karriere.
Isbert jobbet med flere store spanske skuespillere og regissører, som Luis García Berlanga og Luis Buñuel Isbert. Hun opptrådte på film, fjernsyn og teater mellom 1960 og 1980. 
Isbert var datter av Pepe Isbert, en populær spansk filskuespiller som hadde store roller, inkludert Welcome Mr. Marshall!. Maria Isbert var mor til syv barn, blant andre Tony Isbert som også var skuespiller. 
Maria Isbert døde ved Villarrobledo Hospital i Villarrobledo, Castilla-La Mancha i Spania, den 25. april 2011, i en alder av 94 år.


== Referanser ==


== Eksterne lenker ==
(en) María Isbert på Internet Movie Database 
(sv) María Isbert i Svensk Filmdatabas 
(fr) María Isbert på Allociné 
(en) María Isbert på AllMovie 
(en) María Isbert hos The Movie Database
Anatolij Izmajlov

Anatolij Izmajlov (født 19. august 1978, død 7. april 2011 i Podolsk) var en russisk profesjonell fotballspiller. Den siste fotballklubben han spilte for var Vitjaz Podolsk. Izmajlov døde i april 2011, da han var 32 år gammel, ved selvmord ved skudd.


== Referanser ==


== Eksterne lenker ==
(en) Anatolij Izmajlov – Transfermarkt 
(en) Anatolij Izmajlov – Soccerway
Mohammad Abdus Sattar

Mohammad Abdus Sattar (født 1925, død 23. april 2011) var en indisk fotballspiller. 
Abdus Sattar startet sin karriere som fotballspillere i Bangalore, men flyttet til Calcutta i 1949 for bedre muligheter med større klubber. Abdus Sattar begynte hos klubben Mohun Bagan i 1950 og i 1955 vant han Rovers Cup sammen med denne klubben. Sattar var mottaker av utmerkelsen Mohun Bagan Ratna i 2008. Abdus Sattar døde av lungebetennelse i Kolkata den 23. april 2011, i en alder av 85 år. Han led av demens, forårsaket av Alzheimers. Etter han hadde lagt opp fotballen, vurderte Bolten Fotballklubb å hjelpe han økonomisk og gi han en ledende stilling i sitt ungdomsakademi, men Sattar ville heller arbeide i hjemlandet sitt.


== Referanser ==


== Eksterne lenker ==
(en) Mohammad Abdus Sattar – Olympedia 
(en) Mohammad Abdus Sattar – Sports-Reference (OL-resultater – arkivert) 
(en) Mohammad Abdus Sattar – FIFA 
(en) Mohammad Abdus Sattar på footballzz.com
Seiseki Abe

Seiseki Abe (født i mars 1915, død 18. mai 2011 i Osaka, Japan) var en japansk lærer som hadde et unikt forhold til Morihei Ueshiba, grunnleggeren av den japanske kampsporten aikido. 
Abe ble introdusert til kunsten kalligrafi av hans far i 1934 før han begynte som lærer i 1948, og han drev med undervisning i hjembyen Osaka. Da Morihei Ueshiba døde i 1969, fortsatte Abe å undervise i aikido i hans egen dojo i Osaka. Abe utdannet skuespiller og kampsport-utøver Steven Seagal.


== Referanser ==
Gerald Abramovitz

Gerald Abramovitz (født 5. november 1928 i Sør-Afrika, død 16. juni 2011) var en arkitekt og møbel-designer.Abramovitz studerte arkitektur ved University of Pretoria og design ved Royal College of Art i London. Hans kunstneriske arbeider er en del av den permanente samlingen av flere forskjellige museer, blant annet Museum of Modern Art i New York City. Abramovitz døde i en alder av 82 år, den 16. juni 2011 av skadene etter et voldelig ran som hadde funnet sted en måned tidligere.


== Referanser ==
Oseana

Oseana er et kunst- og kultursenter i Os som ble åpnet 17. juni 2011. Senteret ble først påtenkt i 2007 som et kunstmuseum for Per Griegs kunstsamling, men gjennom et samarbeid med tidligere Os kommune, nå Bjørnafjorden kommune, ble det oppført som et multifunksjonelt kulturhus på 5800 kvadratmeter til over 200 millioner kroner. Hovedsalen har et modulbasert amfi med opptil 490 sitteplasser, som kan fjernes helt for å gi plass til 1200 ståplasser.Bygningen, som er tegnet av Andreas Grieg, har en fasade mot Bjørnefjorden som er kledd med 463 kvadratmeter solceller, noe som ved oppføringen gjorde den til Norges største solcelleinstallasjon. Solcellemodulene, som har en virkningsgrad på 13,7 prosent, forventes å generere 42 000 kWt per år, og dermed dekke 20 prosent av byggets elektrisitetsbehov.
Kombinasjon med varmepumper skal gjøre bygget nesten selvforsynt med energi.Senteret ble innviet med oppsettingen av «folkeoperaen» HavFest av Heidi Tronsmo og Glenn Erik Haugland.


== Referanser ==
Michael Abramson

Michael Abramson (født 11. oktober 1948, død 21. mars 2011) var en kjent og kritikerrost artist og fotograf fra Chicago.Mange av Abramsons trykk med bilder fra Chicagos sørside ble utgitt som en fotobok / dobbel-LP med blues av plateselskap Numero Group. Hans fotografier ble også tatt med i de faste samlingene av Smithsonian, Art Institute of Chicago, California Museum of Photography, Chicago Historical Society, og Milwaukee Art Museum. Den 21. mars 2011, døde Abramson etter en lang kamp mot nyrekreft. Han etterlot seg sin partner Midge Wilson, hunden hans Hazel, søsteren Leslie Abramson, broren Richard Abramson, og moren Ethel Abramson.
Han hadde en Master of Science-grad i fotografering fra Institute of Design ved Illinois Institute of Technology.


== Referanser ==


== Eksterne lenker ==
MichaelAbramson.com
Echendu Adiele

Echendu Adiele (født 17. november 1978, død 18. juni 2011) var en nigeriansk profesjonell fotballspiller som spilte som midtstopper. Adiele spilte klubbfotball i Nigeria for klubben Sharks FC, og i Tyskland for klubbene Fortuna Düsseldorf, Borussia Neunkirchen, 1. FC Saarbrücken, SV Darmstadt 98 og SV Waldhof Mannheim.


== Referanser ==


== Eksterne lenker ==
(en) Echendu Adiele – Transfermarkt 
(de) Echendu Adiele – fussballdaten.de 
(de) Echendu Adiele – Tysklands fotballforbund
Syntagma musicum

Syntagma musicum er et musikkvitenskapelig verk av Michael Praetorius. Det regnes som en av de mest betydelige verk innen historisk-musikkteoretisk litteratur og er den viktigste kilden til oppføringspraksisen i tidligbarokkens Tyskland. Verket omfatter tre bind:

Band 1: De Musica Sacra (Wittenberg 1614/15)
Discursus de Musica Choreali et veterum Psalmodia.
Comentarii de Missodia vel Leturgia summa.
Explicatio Matutinae et vespertinae Leturgiae: cum aliis annexis.
Contemplatio Musicae Instrumentalis Ecclesiasticae, cum in Veteris, tum Novi Testamenti Ecclesia usitatae.Band 2: De Organographia (Wolfenbüttel 1619)
Aller Musikalischen Alten und Neuen /.../ Instrumenten Nomenklatur
Der Alten und Neuen Orgeln gewisse BeschreibungBand 3: (Wolfenbüttel 1619)
Die Bedeutung/ wie auch Abtheil und Beschreibung fast aller Nahmen/ der Italianischen/ Franzößischen/ Englischen und jetziger zeit in Teutschland gebräuchlichen Gesänge
Was im singen/ bey den Noten und Tactu, Modis und Transpositione, Partibus seu Vocibus und unterschiedenen Choris, Auch bey den Unisonis unnd Octavis zu observiren
Wie die Italienische und andere Termini Musici ... zu gewehnen seynVerket er av stor betydning, da det leverer verdifull informasjon til studiet av historisk oppføringspraksis. Andre binds siste del, Theatrum Instrumentorum seu Sciagraphia (Wolfenbüttel 1620), er med sine illustrasjoner av tidens musikkinstrumenter en viktig kilde for bygging av historiske instrumenter.


== Litteratur ==
Michael Praetorius: Syntagma musicum. 3 binf. Bärenreiter Verlag, Kassel 1958-59.  ISBN 3761815271


== Se også ==
Martin Agricola
Sebastian Virdung


== Eksterne lenker ==
(en) Syntagma musicum – kategori av bilder, video eller lyd på Commons 
(en) Syntagma musicum – galleri av bilder, video eller lyd på Commons
Turul

Turul er et studioalbum av no names aka nihil, utgitt i 2010.


== Sporliste ==
«I Can't Escape»
«Filling a Hole»
«Distorted Christ»
«M65»
«Landslide»
«Vaya con Lobos»
«Soughty Minx»
«I Can't Escape»
«Tower Hill»
«All that Is Forgotten I Shall Carry»
HMS «Hotspur»

HMS «Hotspur» (H01) var en britisk jager i H-klassen.
Hun ble bestilt i 1934 og sjøsatt i 1936. Hun var i spansk farvann under den spanske borgerkrigen, for å opprettholde blokaden av landet. Hun deltok i det første sjøslaget om Narvik, hvor hun ble sterkt skadet, og 18 av besetningen omkom. Etter en rask reparasjon ble hun overført til Gibraltar for å delta i slaget om Dakar. Hun ble igjen sterkt skadet etter å ha kjørt på og senket en italiensk ubåt. Hun ble reparert på Malta, og gikk videre i tjeneste i Middelhavet. Hun deltok så i slaget om Matapan i mars, og videre var hun med å evakuerte britiske og australske styrker fra Kreta og Hellas i april – mai. Hun var i Libanon-Syria kampanjen inntil hun ble overfør til den østre flåten i mars 1942, hvor hun var i ett år, inntil hun ble bygget om til eskorte-jager, hvor hun så gikk for det meste i konvoier frem i Nord-Atlanteren frem til slutten av andre verdenskrig.
Etter krigen ble hun brukt som treningskip frem til 1948, hvor hun først ble satt som reserve, og så solgt til Den dominikanske republikk og omdøpt «Trujillo». I 1962 ble hun omdøpt til «Duarte», og til slutt solgt som skrapmetall i 1972.


== Spesifikasjoner ==
Lengde: 98,5 meter
Dekksbredde: 10,1 meter
Dypgang: 3,8 meter
Ytelse: 34 000 hestekrefter
Toppfart: 36 knop
Besetning: 146 (krigstid)


== Litteratur ==
English John: Amazon to Ivanhoe: British Standard Destroyers of the 1930s , World Ship Society, Kendal, England|isbn=0-905617-64-9
Gardiner , Robert Chumbley: Conway's All the World's Fighting Ships 1947-1995 Naval Institute Press, Annapolis,isbn=1-55750-132-7
Haarr, Geirr H.: The German Invasion of Norway, April 1940. Naval Institute Press, Annapolis, Maryland|isbn=978-1-59114-310-9
Vassijaure stasjon

Vassijaure (nordsamisk: Vássijávri) er en stasjon på Malmbanan i Kiruna kommune og ble anlagt i 1902. Den blir betjent av fjerntog mellom Narvik og Luleå.


== Eksterne lenker ==
Sveriges Järnvägsstationer avsnitt V
Isla Mujeres

Isla Mujeres (spansk for «Kvinneøya») er ei øy i den meksikanske delstaten Quintana Roo. Den befinner seg i Det karibiske hav, like utafor Cancún langs kysten av Yucatánhalvøya. Øya er en del av kommunen Isla Mujeres, som også omfatter en stor del av fastlandet. Øya er rundt 7 kilometer lang og 650 meter brei. Den hadde 12 642 innbyggere i 2010.Isla Mujeres er et populært turistmål. Øya nås med ferje fra Puerto Juárez eller Gran Puerto på fastlandet.


== Referanser ==


== Eksterne lenker ==
Offisielt nettsted 
(en) Isla Mujeres – kategori av bilder, video eller lyd på Commons
Låktatjåkka holdeplass

Låktatjåkka er en holdeplass på Malmbanan i Kiruna kommune. Den blir betjent av fjerntog mellom Narvik og Luleå.


== Eksterne lenker ==
Sveriges Järnvägsstationer avsnitt L
Vy.se
Andrey Amador

Andrey Amador Bipkazacova (født 29. august 1986 i San José) er en costaricansk profesjonell landeveissyklist som sykler for WorldTour-laget EF Education-EasyPost. Faren hans er halvt spansk, mens moren opprinnelig er russisk. Han ble profesjonell syklist i 2009. Amadors fremste styrke er klatring. I 2011 blei han den første fra Mellom-Amerika til å delta i Tour de France. Han vant 14. etappe i Giro d'Italia 2012.


== Meritter ==


== Referanser ==


== Eksterne lenker ==
(en) Andrey Amador – kategori av bilder, video eller lyd på Commons 
(en) Andrey Amador – Olympedia 
(en) Andrey Amador – Sports-Reference (OL-resultater – arkivert) 
(en) Andrey Amador – ProCyclingStats 
(en) Andrey Amador – Cycling Archives 
(en) Andrey Amador – Cycling Quotient 
(en) Andrey Amador – CycleBase 
(en) Andrey Amador – TheSports.org 
(es) Andrey Amador – as.com
Janni Kjær

Janni Kjær (født Janni Brodersen 19. september 1962) er en dansk forretningskvinne og tidligere direktør i reisebyrået Tjæreborg Rejser (senere Spies Rejser som igjen ble overtatt av Thomas Cook Group).
Den 11. mai 1983 giftet hun seg med den langt eldre reisebyrådirektøren Simon Spies i Holmens kirke i København. Etter mannens død i 1984 arvet hun hans firma Spies Rejser og drev det videre. I 1988 giftet hun seg med Christian Kjær og tok navnet Janni Spies-Kjær; senere har hun endret navn til Janni Kjær. Den 3. januar 1989 kjøpte hun firmaet Tjæreborg Rejser. Spies/Tjæreborg Rejser ble i 1996 solgt til engelske Airtours (nå Thomas Cook).
Høsten 2008 skilte hun seg fra Christian Kjær. De har datteren Michala og sønnen Christopher sammen.
Janni Kjærs historie ble brukt som en inspirasjonskilde til de første historiene i den norske såpeserien Hotel Cæsar.
Trond Halbo

Trond Halbo (født 12. mars 1977) er en norsk skuespiller. Han er utdannet ved GTIS i Russland. Halbo har blant annet spilt Johnny i Ti kniver i hjertet, men er kanskje best kjent for sin rolle som Truls Grande i Hotel Cæsar. I 2014 spilte han i  Børning. Halbo har også spilt rollen som Geir i flere episoder av TV Norge-serien Helt perfekt.  
I dag er han produsent for selskapet Flim.


== Roller ==


== Eksterne lenker ==
(en) Trond Halbo på Internet Movie Database 
(no) Trond Halbo hos Filmfront 
(en) Trond Halbo hos The Movie Database 
Flims nettside
Holbox

Holbox (yucatansk maya for «svart hull») er ei øy nord i den mekiskanske delstaten Quintana Roo. Den befinner seg ti kilometer nord for nordøstkysten av Yucatánhalvøya, og tilhører Lázaro Cárdenas kommune. Øya er om lag 40 km lang og to kilometer brei. Nordsida av øya har en 34 km lang sandstrand. I 2010 hadde Holbox 1 486 innbyggere.


== Referanser ==


== Eksterne lenker ==
(en) Holbox – kategori av bilder, video eller lyd på Commons 
Lázaro Cárdenas kommunes hjemmesideHotel Las Nubes de Holbox *[1]
Puerto Juárez

Puerto Juárez er en tidligere landsby, nå en del av byen Cancún, i Benito Juárez kommune i den meksikanske delstaten Quintana Roo. Den befinner seg ved kysten av Det karibiske hav, nordøst på Yucatánhalvøya, to kilometer fra Cancún sentrum. Det var her den opprinnelige befolkninga i Cancún-området bodde før byen ble gjort om til turistmål.
Fra Puerto Juárez går det ferjer til Isla Mujeres.
Fritjof Benneche

Fridtjof Benneche (født 14. mai 1965) er en norsk musiker som var bassist i blitz-bandet Svart Framtid og i Kafka Prosess.
Han var med i den norske fjersynsfilmen Du har ikke en sjans - ta'n i 1984.